Predkladacia správa

Návrh nariadenia vlády Slovenskej republiky o zvýšení sumy príspevku na pohreb, sa predkladá ako iniciatívny návrh Ministerstva práce, sociálnych vecí a rodiny Slovenskej republiky.

Príspevok na pohreb je s účinnosťou od 1. januára 1999 jednorazová štátna sociálna dávka, ktorou štát prispieva občanom na úhradu výdavkov spojených so zabezpečením pohrebu zomretého. Príspevok sa poskytuje v sume 2 100 Sk  a jeho výška nebola upravovaná od roku 1999. Návrhom nariadenia vlády sa upravuje výška príspevku na pohreb na sumu 2 300 Sk s účinnosťou od 1. septembra 2004.

Návrh nariadenia vlády nebude mať v roku 2004 dopad na zvýšenie objemu finančných prostriedkov rozpočtovaných v rámci kapitoly Ministerstva práce, sociálnych vecí a rodiny SR a bude riešený v rámci existujúcich finančných prostriedkov. Z  toho dôvodu sa nevyhotovuje doložka finančných, ekonomických, environmentálnych vplyvov a vplyvov na zamestnanosť.

Materiál bol predložený na medzirezortné pripomienkové konanie 36 subjektom a vyhodnotenie pripomienkového konania je súčasťou materiálu.